Βοκκάκιος (οπερέτα)

Το έργο Βοκκάκιος, ή Ο Πρίγκηπας του Παλέρμο () είναι μια τρίπρακτη οπερέτα του γερμανού συνθέτη του Ρομαντισμού Φραντς φον Σουπέ, σε λιμπρέτο των Καμίλλο Βάλτσελ και Ρίχαρντ Ζενέ, που διασκεύασαν θεατρικό έργο βασισμένο στο Δεκαήμερο του ιταλού ποιητή της Αναγέννησης Βοκάκιου. Η πρεμιέρα της οπερέτας έγινε στο Καρλ Θίατερ (Carltheater) της Βιέννης την 1η Φεβρουαρίου 1879. Πρόκειται μάλλον για την πλέον επιτυχημένη οπερέτα του Σουπέ.  

Με το έργο αυτό έγινε το επίσημο επαγγελματικό ντεμπούτο της επιφανούς υψιφώνου Μαρίας Κάλλας· η μονωδός ερμήνευσε τον μικρό ρόλο της Βεατρίκης κατά τη σεζόν 1940 – 1941 της Εθνικής Λυρικής Σκηνής.

 Ρόλοι του έργου 
ΡόλοςΤύπος φωνήςΦιαμέττα, θετή κόρη του ΛαμπερτούτσουψίφωνοςΤζοβάννι Βοκάκιος, μυθιστοριογράφος και ποιητήςμεσόφωνοςΒεατρίκη, σύζυγος του ΛαμπερτούτσουψίφωνοςΙζαμπέλα, η γυναίκα του ΛοτερίνγκιμεσόφωνοςΠερονέλλακοντράλτοΠιέτρο, Πρίγκιπας του ΠαλέρμοτενόροςΛαμπερτούτσο, ο μπακάληςβαρύτονοςΛοτερίνγκι, ο βαρελοποιόςβαρύτονοςΣκάλτσα, ο κουρέαςβαρύτονοςΛεονέττο, φοιτητής, φίλος του ΒοκκάκιουβαρύτονοςΤσέκκο, ένας ζητιάνοςβαθύφωνοςΦρατέλλι, ο βιβλιοπώληςβαρύτονοςΜαζορντόμοβαρύτονοςΖητιάνοι, φοιτητές, υπηρέτες – χορός

 Σύνοψη 
Στη Φλωρεντία της πρώιμης Αναγέννησης, οι ερωτικές νουβέλες του ποιητή Βοκκάκιου προκαλούν σάλο και οι ντόπιοι χωρίζονται στις γυναίκες θαυμάστριες των σκανδαλωδών διηγημάτων του και στους ζηλιάρηδες συζύγους τους. Οι σύζυγοι καταστρώνουν ένα σχέδιο για να διώξουν τον Βοκάκιο από την πόλη, αλλά εκείνος σχεδιάζει να κερδίσει το χέρι της Φιαμέττας, κόρης του Δούκα της Φλωρεντίας, κάτι που καταφέρνει, αφού πρώτα κερδίσει την εύνοια του Δούκα.

 Άριες, ντουέτα, σύνολα 

 «Ich sehe einen jungen Mann dort stehn» (άρια, Βοκάκιος)
 «Hab' ich nur deine Liebe» (ντουέτο, Φιαμέττα, μαζί με τον Βοκάκιο)
 «Florenz hat schöne Frauen (Mia bella florentina)» (ντουέτο, Φιαμέττα, μαζί με τον Βοκάκιο)
 Φινάλε 3ης Πράξης (σύνολο)

 Παραπομπές 

 Εξωτερικοί σύνδεσμοι 

 Παρτιτούρες του έργου στη δημόσια εικονική βιβλιοθήκη International Music Score Library Project

Κατηγορία:Όπερες